దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
హెచ్-1 బీ వీసా మరింత గగనం!
అమెరికాలో ఉద్యోగాలు- స్థానికులకు అనే నినాదంతో అధికారంలోకి వచ్చిన డొనాల్డ్ ట్రంప్ తన హమీ నెరవేర్చే ప్రయత్నంలో హెచ్-1బీ వీసాల జారీ విధానంలో సమూలంగా మార్పులు తీసుకొస్తున్నట్లు తెలిపారు.
TNN | Updated:
Dec 25, 2017, 12:44PM IST
అమెరికాలో ఉద్యోగాలు- స్థానికులకు అనే నినాదంతో అధికారంలోకి వచ్చిన డొనాల్డ్ ట్రంప్ తన హమీ నెరవేర్చే ప్రయత్నంలో హెచ్-1బీ వీసాల జారీ విధానంలో సమూలంగా మార్పులు తీసుకొస్తున్నట్లు తెలిపారు. ఈ దిశగా ట్రంప్ అడ్మినిస్ట్రేషన్ చర్యలను వేగవంతం చేసింది. హెచ్&zwnj;-1బీ వీసా దరఖాస్తుదారుల ఎంపిక ప్రక్రియలో నిబంధనలను మరింత కఠినతరం చేస్తూ అమెరికా అంతర్గత భద్రతా విభాగం ప్రతిపాదించిందని అంతర్జాతీయ ఇమ్మిగ్రేషన్&zwnj; సంస్థ ఫ్రాగోమెన్&zwnj; పేర్కొంది. హెచ్&zwnj;-1బీ వీసా నిబంధనలపై 2011లో చేసిన ప్రతిపాదనలను తాజాగా పునరుద్ధరించనుందని ఫ్రాగోమెన్ తెలిపింది. తాజా నిబంధనల ప్రకారం ఈ వీసా కోసం దరఖాస్తు చేసుకునే అభ్యర్థులు ముందుగా హెచ్&zwnj;-1బీ క్యాప్&zwnj; లాటరీ కోసం రిజిస్టర్&zwnj; చేసుకోవాలి.
క్యాప్&zwnj; నెంబర్లు కేటాయించిన తర్వాతే వీసా కోసం దరఖాస్తు చేసుకోవాల్సి ఉంటుంది. అయితే ఈ నెంబర్ల కేటాయింపులో ప్రాధాన్యత పద్ధతిని పాటించాలని అంతర్గత భద్రత విభాగం ప్రతిపాదినలు చేసింది. అంటే అధిక మొత్తంలో వేతనాలు పొందిన వారు, నైపుణ్యాలు కలిగిన వ్యక్తులకు ఈ క్యాప్&zwnj; నెంబర్లలో ప్రాధాన్యత ఇవ్వనున్నారు. క్యాప్ లాటరీ విధానంలో ఫిబ్రవరి 2018 వరకు మార్పులు ఉండవని ఫ్రాగోమెన్ భాగస్వామి స్కాట్ ఫిట్జర్లాడ్ తెలిపారు. దీన్ని బహుశా ఏప్రిల్ నుంచి ప్రారంభించే అవకాశం ఉందని అన్నారు. ఇప్పటికిప్పుడే ఈ నిబంధనలను అమలు చేస్తే సంస్థలు తీవ్రంగా నష్టపోతాయని పేర్కొన్నారు. ఇప్పటికే హెచ్-1 బీ వీసాల జారీపై అమెరికా పలు ఆంక్షలు విధించిన విషయం తెలిసిందే.
ఇటీవలే హెచ్&zwnj;-1బీ వీసాదారుల జీవిత భాగస్వాములు అమెరికాలో ఉద్యోగాలు చేయకుండా నిబంధనలు తీసుకొచ్చింది. తాజా ప్రతిపాదనలతో వీసాకు దరఖాస్తుచేసే అభ్యర్థులు మరింత నిరాశ చెందుతున్నారు. అమెరికాలోని కంపెనీల్లో ఉద్యోగం చేయాలంటే హెచ్&zwnj;-1బీ వీసా తప్పనిసరి. ఎక్కువగా భారతీయులు ఈ వీసా కోసం దరఖాస్తు చేసుకుంటారు. అయితే అమెరికా పౌరులకు ఉద్యోగావకాశాలు కల్పించేందుకు ఆ దేశాధ్యక్షుడు ట్రంప్&zwnj; ఈ వీసా జారీ విధానాన్ని కఠినతరం చేయాలని చూస్తున్నారు. ముఖ్యంగా భారతీయ ఐటీ కంపెనీలు అమెరికాలోని తమ కార్యకలాపాలను నిర్వహణ కోసం హెచ్-1 బి, నాన్-ఇమ్మిగ్రేషన్ వీసాలతో ఉద్యోగులను పంపుతాయి.